el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el de el el el el el en en el en el en el en bn en el en el en el en el el el el el el el en en en el el en en en el en el el en en el en en el en en el en en el en en en el el
Θα σας τα πουν, όμως, καλύτερα οι συντάκτες, οι οποίοι παρακολούθησαν ζωντανά όλον τον πρώτο γύρο, και σίγουρα είχαν πολλά να πουν στη διάρκεια. Να μερικές από τις παρατηρήσεις μας, οι οποίες βασίζονται καθαρά σε προσωπικές απόψεις.
Μεταφέρομαι στο μέλλον, την πρώτη εβδομάδα του πρωταθλήματος. Ανοίγω την τηλεόραση και τα πρώτα plays που θέλω να δω είναι από δύο ομάδες. Εκτός από τις κινήσεις που έχουν κάνει τον τελευταίο καιρό το γλυκό ήρθε και έδεσε με το draft. Η πρώτη οι Cardinals. O HC Kliff Kingsbury αν έπαιζε ποδόσφαιρο σίγουρα θα ήταν από την Βραζιλία με μια jogo bonito τακτική προσέγγιση. Εκεί που περιμέναμε να πάρει κι άλλον επιθετικό παίχτη με αποτέλεσμα να τσιμπάει φιλάθλους από την κερκίδα για να παίζουν άμυνα, νά’τος(!) επιλέγει το ταχύτατο πολυεργαλείο LB Isaiah Simmons. Ο Simmons μπορεί να μαρκάρει την πάσα οπουδήποτε στο γήπεδο και σίγουρα με την σωστή καθοδήγηση μπορεί να αποτελέσει το χαρτί του τζόκερ στην τράπουλα της Αριζόνα.
Συνεχίζοντας, η δεύτερη ομάδα που θέλω να δω πρώτη τον Σεπτέμβρη είναι οι Carolina Panthers. Κοιτάζοντας το draft βλέπω ότι ο αθλητής που έπρεπε να βρίσκεται πιο ψηλά από ότι επιλέχθηκε ίσως να είναι ο DT Derrick Brown. Eίναι ο SEC αμυντικός παίχτης της χρονιάς και κυριολεκτικά διέλυσε την Alabama στο Iron Bowl. Τρομερά δυνατός, αθλητικός και ογκώδης σε μια θέση με τεράστια ζήτηση που ακριβοπληρώνονται οι αθλητές. Ότι πρέπει για να αντιμετωπίσει στην ιδια division μερικούς από τους καλύτερους QBs και να χτυπήσει τα κενά του κέντρου στην πίεση της πάσας, την αχίλλειο πτέρνα του QB Tom Brady.
H έκπληξη της βραδιάς ήταν η αστοχία της πιο προβλέψιμης επιλογής, αυτής του Seattle που όλοι πίστευαμε ότι θα κάνει για ένατη συνεχόμενη χρονιά ανταλλαγή προς τα πίσω. Επέλεξε τον κέρβερο των Texas Tech Red Raiders LB Jordyn Brooks. Σημείωσε πάρα μα πάρα πολλά tackles τα τελευταία 4 χρόνια παίζοντας μάλιστα σε μια διάταξη Nickel 3-3-5 τον τελευταίο χρόνο. Εκφράζονται πολλές ανησυχίες όμως σχετικά με την κάλυψη της πάσας αλλά πιστεύουμε ότι η γάτα HC Pete Carroll ήξερε γιατί τον επέλεγε. Πιθανώς να τον είχε σημειώσει για παρακάτω αλλά μάλλον δεν θα έβρισκε ομάδα στους αριθμούς που ήθελε για ανταλλαγή.
Η λέξη «διαφορετική» εκτίμηση των ομάδων στις θέσεις των WR-CB είναι αυτή που μου τριβελίζει την σκέψη. Ίσως επειδή είναι η κορυφή της ομαδικής προσπάθειας για να μεταβάλεις τον τρόπο της στρατηγικής σου ή να κάνεις πρωτοπορίες ή να μπερδέψεις καταστάσεις. Όπως και να έχει οι έξι+έξι αθλητές που επιλέχθηκαν σε κάθε θέση θα σηκώσουν τεράστιες συζητήσεις και συγκρίσεις τα επόμενα χρόνια και θα βαθμολογήσουν αντίστοιχα και τον κάθε HC/GM.
26. Green Bay Packers – Jordan Love, QB, Utah State (MW)
Σίγουρα το pick της χρονιάς. Μία αμφιλεγόμενη επιλογή, που θα συζητιέται για χρόνια. Ο οργανισμός των Packers χαρακτηρίζεται διαχρονικά από την προνοητικότητα του και έτσι ακολούθησε την παλιά πετυχημένη συνταγή. Όπως άλλοτε που διέθεταν τον HOF Brett Favre και επέλεξαν στο 24 τον Aaron Rodgers έτσι και τώρα επέλεξαν στο 26 τον Jordan Love. Πρόκειται για έναν παίκτη με τεράστιο ταβάνι και βελούδινο χέρι. Οι πρόωρες συγκρίσεις με τον Patrick Mahomes καταδεικνύουν την δυναμική αυτού του παίκτη. Όμως, δεν πρέπει να ξεχνάμε ότι προέρχεται από μία χρονιά με πολλές interception (17) και λίγα TD (20) με αποτέλεσμα να ρίξει πολύ το stock μετά από δύο λίαν παραγωγικές χρονιές. Ας μην ξεχνάμε, όμως, ότι στην τελευταία του χρονιά έχασε όλα του τα επιθετικά όπλα. Όπως και να έχει, ο Aaron Rodgers έχει αρχίσει να φθίνει και ο Jordan Love έχει την δυνατότητα και τον χρόνο να προετοιμαστεί δίπλα του. Βέβαια, δεν αποκλείεται να έχει την τύχη του Jimmy Garoppolo. Εν κατακλείδι, συμφωνώ με την επιλογή των Packers όσο και αν δεν ήταν η πλέον ποθητή για ένα win-now franchise.
11. New York Jets Mekhi Becton, OT, Louisville (ACC)
Πολύ περίεργη επιλογή. Πρόκειται για έναν παίκτη που πριν λίγες μέρες είχε ένα αποτυχημένο ιατρικό τεστ. Παράλληλα, μιλάμε για μία ομάδα με τεράστια κενά στην θέση του WR. Μετά την φυγή του Anderson, τα κενά είναι ακόμη μεγαλύτερα. Στην θέση 11 υπήρχαν διαθέσιμοι όλοι οι WR, αλλά οι Jets έκαναν αυτήν την αψυχολόγητη κίνηση και διάλεξαν τον ογκόλιθο του Louisville. Δεν μηδενίζω το ταλέντο του παίκτη, αλλά αφενός θεωρώ ότι θα έπρεπε να πάρουν WR και αφετέρου θα μπορούσαν να πάρουν τον πολύ πιο ταλαντούχο Tristan Wirfs.
32. Kansas City Chiefs Clyde Edwards – Helaire, RB, LSU (SEC)
Ανέλπιστη επιλογή για πολλούς, καθ΄ότι όλοι περίμεναν ενίσχυση στην άμυνα. Θεωρώ ότι θα ήταν πιο σώφρων να επιλέξουν έναν αμυντικό αλλά ο συγκεκριμμένος RB ταιριάζει γάντι στο σύστημα του Andy Reid. Μιλάμε για έναν RB, που μπορεί να συνεισφέρει τα μέγιστα και σαν receiver. Έχει χαμηλό κέντρο βάρους, δυνατά πόδια και δεν πέφτει με το πρώτο τάκλιν. Επίσης, μπορεί έυκολα να έχει 5-6 Yards per catch. Έχοντας φύγει τα σπουδαιότερα αμυντικά ονόματα από το ταμπλό, η επιλογή του παίκτη από το LSU ήταν πολύ ελκυστική. Η άμυνα θα διευθετηθεί στους επόμενους γύρους.
Arizona Cardinals – Isaiah Simmons
Η μεγαλύτερη ανάγκη των Cardinals ήταν η offensive line. Η αμέσως μεγαλύτερη ήταν να βρουν έναν παίκτη να μπορεί να καλύψει αντίπαλους tight ends, από τους οποίους η άμυνα υπέφερε ουκ ολίγες φορές πέρυσι. Με τον Simmons, όχι μόνο έχουν έναν γρήγορο παίκτη – 4.39 το 40αρι στο combine – για να καλύψουν αυτό το κενό, αλλά πολλά περισσότερα. Εναν παίκτη που μπορεί να σταματήσει το run, έναν παίκτη που μπορεί να blitzάρει, έναν παίκτη που μπορεί να παίξει και ως safety, corner, slot corner, inside linebacker ή outside linebacker. Εναν παίκτη πολυεργαλείο.
Patriots – Trading out
Εντύπωση προκαλεί το ότι οι Patriots αποφάσισαν να πουλήσουν το πικ τους του πρώτου γύρου, για ένα πικ δεύτερου κι ένα τρίτου γύρου. Βασικά το trade out δεν είναι τόσο εκπληξη, έκπληξη είναι ότι ο Bill Belichick είχε στο πιάτο του τον LB Kenneth Murray, έναν παίκτη γύρω από τον οποίον θα μπορούσε να ξαναχτίσει όλην την άμυνά του. Εναν καλό και γρήγορο inside linebacker, ο οποίος δεν έχει ούτε ένα αρνητικό σημείο. Προφανώς ο Bill δεν ήθελε ούτε τον Jordan Love, και προφανώς έχει τα μάτια του στους δευτεροκλασσάτους rookies.
San Diego Chargers – Justin Herbert / Kenneth Murray
Τελικά, ο Murray κατέληξε στους Chargers, και μαζί με τον Justin Herbert έγιναν δυό πολύ καλά picks, για να ξεκινήσει η ανασυγκρότηση της ομάδας στη μετά-Rivers εποχή. Είναι κι οι δύο safe picks, και είναι παίκτες που μπορούν να κουμαντάρουν την ομάδα, ο καθένας από τη δική του πλευρά. Μπορεί οι Chargers να έχασαν draft capital για να πάρουν τον Murray, αλλά χτίζουν γερές βάσεις για τα επόμενα χρόνια.
Παίρνω σβάρνα τους receivers του πρώτου γύρου. Πολλοί ίσως δεν ευχαριστήθηκαν με το pick των Las Vegas Raiders, αλλά εμένα μου αρέσει ο WR Henry Ruggs III, και θεωρώ πως ο CeeDee Lamb για κάποιο λόγο έπεσε στο 17. Ο Ruggs είναι ασύλληπτα γρήγορος (4,27 δευτ. στο 40 yard dash, ο Αl Davis χαμογελάει από ψηλά), αλλά κι αρκετά σκληρός για να μην τον ρίξει αέρινο tackle. Επίσης, έχει τσαγανό, και πιστεύω ότι οι Raiders χρειάζονται τέτοιους παίκτες μετά το φιάσκο με τον Antonio Brown. Μinnesota, Denver, Philadelphia και Dallas πιστεύω βρήκαν τον receiver που τους ταίριαζε γάντι.
Η Minnesota βρήκε τον άμεσο, και λιγότερο γκρινιάρη, αντικαταστάτη του Stefon Diggs στον φανταστικό, και value for pick, Justin Jefferson. O Drew Lock παίζει να βρήκε τον πετυχαίνω – με – κλειστά – μάτια receiver του στον Jerry Jeudy, που είναι τρομερός route receiver. H Philadelphia, που χρειαζόταν απεγνωσμένα βοήθεια στον τομέα του receiver, βρήκε έναν γρήγορο και πολυτάλαντο παίκτη στον Jalen Reagor, που θα αποτελέσει και καλό deep threat για τον Carson Wentz. Και το Dallas μπαίνει στη συζήτηση του steal της ημέρας, καθώς τους έπεσε λουκούμι ο ίσως καλύτερος receiver της φουρνιάς του, CeeDee Lamb, χωρίς να κάνουν καν trade up. Value για όλους, με μερική επιφύλαξη στους Eagles.
Δε ξέρω ποιο θεωρώ χειρότερο pick της βραδιάς: το pick των Seattle Seahawks (LB Jordyn Brooks) ή αυτό των Green Bay Packers. Θα πω αυτό που με εκνεύρισε περισσότερο, που είναι σίγουρα των Packers, με το pick του QB Jordan Love. O Aaron Rodgers έχει να παίξει με καλό receiver (δηλαδή έναν που έκανε σταρ τον Rodgers κι όχι ανάποδα) από την πρώτη μου χρονιά στο πανεπιστήμιο. Ο μόνος καλός παίκτης που είχαν στην περσινή επίθεση ήταν o Aaron Jones, κι είναι running back. Όχι μόνο έχεις έναν Rodgers που σίγουρα έχει τέσσερα χρόνια στο ενεργητικό του ακόμα, αλλά έκαναν και trade up για να προσπεράσουν τρεις ομάδες που δεν είχαν καμία ανάγκη για QB. Επίσης, ο Rodgers είναι, συμβολαιογραφικά, μέλος της ομάδας μέχρι το 2022.
Εμένα αυτή η κίνηση μου δηλώνει ότι ήδη έχουν ξεγράψει να πάρουν ένα ακόμα Super Bowl με τον Rodgers στο τιμόνι. Πίστευα ότι η καριέρα του χαραμιζόταν στο Green Bay λόγω της ύπαρξης του Mike McCarthy και του προηγούμενου general manager, αλλά τελικά μάλλον η ομάδα δεν ξέρει πώς να χειριστεί τους quarterback της μόλις κερδίσουν Super Bowl.
Κλείνοντας με τους Baltimore Ravens μου, ο LB Patrick Queen ήταν η επιλογή μου στο mock draft, κι είμαι πολύ ευχαριστημένη που τον πήραμε στο 28. Ικανός linebacker, με τις καλύτερες μέρες μπροστά του, έπεσε σε μία ομάδα που όχι μόνο έχει πολύ καλό προπονητικό επιτελείο στην άμυνα, αλλά καλύπτει και μία βασική ανάγκη μας. Έχει τον χαρακτήρα και το ταλέντο, και το μέγεθός του είναι κάτι που φτιάχνεται. Calais Campbell, Matthew Judon, Derek Wolfe, Brandon Williams και Jaylen Ferguson. Τρέμε, AFC North;
Επίσης, αυτό με τις ζωντανές λήψεις σε σπίτια να το υιοθετήσουν για τα επόμενα drafts. Η σπιταρόνα του Kliff Kingsbury συναρπάζει.